Immer wes: Eerste boek in Irma Joubert se nuwe trilogie met die lyding van vroue en kinders as kern | LAPA Uitgewers
by LAPA Uitgewers on Oct 1st, 2015 Tweet
Irma Joubers se jongste historiese roman – Immer wes – is nou op LAPA se rakke beskikbaar:
“Irma Joubert se nuutste boek, die eerste van ’n oorlogtrilogie, is nog nie eens in Suid-Afrika op die rakke nie maar die vertalings in Nederlands en Duits reeds afgehandel. Só suksesvol is dié Bloemfonteinse skrywer in die buiteland.” – Elretha Britz, Volksblad
Immer wes is Joubert se tiende boek. Sy het ongekende welslae in die buiteland behaal met ses van haar boeke wat reeds in Nederlands vertaal is. Dit sluit Ver wink die Suiderkruis, Tussen stasies, Tolbos, Anderkant Pontenilo, Pérsomi en Kronkelpad in.
Tussen stasies heet in Engels The Girl From the Train en dit sal later vanjaar ter plaatse beskikbaar wees. Die boek is in die VSA gekies deur die Target Book Klub en dit beteken dat die eerste oplaag aldaar ’n minimum van 40 000 sal wees.
Tussen stasies is ook al in Duits vertaal en is ook daar ’n ook reuse-sukses. Dis reeds in ’n vierde druk, al is Das Mädchen Aus Dem Zug eers in 2014 uitgereik. Die vertalers werk nou daaraan om ook Ver wink die Suiderkruis op Duitse winkelrakke te kry.
Tags: Afrikaans, Fiction, Historiese Fiksie, Historiese Roman, Immer wes, Irma Joubert, LAPA, LAPA Uitgewers, New Releases, Roman, South Africa, The Girl From the Train
« Elsa Winckler gesels oor die magiese aard van liefdesverhale
“Deesdae laat ek liewer my karakters vir my praat. Dis veiliger, jy weet?” – Peet Venter »